《龙君扬赴永安赋别二首》
明代·俞安期

迢递边夷戍，悲酸绝海行。
百忧缘国事，一哭岂私情。
积气寒相缘，江声夕未平。
离鸿何意识，哀怨向人鸣。
功罪宁论实，驰驱只自伤。
一身酬谤牍，九死列戎行。
海树交吹瘴，蛮花不受霜。
长城谁可倚，今日尔投荒。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。